Prima reacție a lui Jack Dorsey, CEO-ul Twitter, despre cazul "Trump". "Nu sărbătoresc și nu sunt mândru".
CEO-ul Twitter, Jack Dorsey, a explicat decizia suspendării contului lui Trump. Președintele SUA s-a ales cu contul suspendat de pe majoritatea rețelelor de socializare. Macaulay Culkin susține un demers ca apariția lui Trump în filmul Home Alone 2 să fie scoasă.
Rămas peste noapte fără posibilitatea de a posta pe vreo rețea socială, Donald Trump e la cuțite cu companiile Big Tech. Primii care au acționat au fost cei de la Twitter. Ei au acuzat instigarea la violență a președintelui SUA, așa că i-au închis contul. Au urmat și alte rețele sociale. Jack Dorsey, șeful Twitter, a vorbit pentru prima dată după suspendarea lui Trump de pe platformă."Nu sărbătoresc și nu sunt mândru că a trebuit să-l interzicem pe Donald Trump. Cred că am creat un precedent periculos pentru puterea pe care o are un individ asupra conversațiilor publice", a scris Jack Dorsey pe contul său de Twitter.I believe this was the right decision for Twitter. We faced an extraordinary and untenable circumstance, forcing us to focus all of our actions on public safety. Offline harm as a result of online speech is demonstrably real, and what drives our policy and enforcement above all. — jack (@jack) January 14, 2021 "Cred că aceasta a fost decizia corectă pentru Twitter. Ne-am confruntat cu o circumstanță extraordinară și de nesuportat, care ne obligă să ne concentrăm toate acțiunile asupra siguranței publice", a mai scris Dorsey.Și Snapchat i-a suspendat contul lui Donald Trump. Iar actorul Macaulay Culkin sprijină un demers ca scena cu Donald Trump din filmul Home Alone 2 să fie scoasă."Am prezis asta în urmă cu mult timp și nu s-a acționat cu privire la acest lucru. Cred că Big Tech a făcut o mare eroare și e foarte rău pentru țara noastră și asta îi va face pe alții să procedeze la fel", spunea Donald Trump.